
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

137. Τροποποίηση και συμπλήρωση διατάξεων του Προ¬ 

εδρικού Διατάγματος υπ’ αριθμ. 362/1998 (ΦΕΚ 242- 
Α') με τίτλο «Οργάνωση και λειτουργία του Νομικού 
Προσώπου Ιδιωτικού Δικαίου με την επωνυμία ΔΙΕ¬ 
ΘΝΕΣ ΚΕΝΤΡΟ ΜΕΛΕΤΩΝ ΕΥΞΕΙΝΟΥ ΠΟΝΤΟΥ’» .. 1 

138. Αύξηση του Εγγυοδοτικού Κεφαλαίου του ΟΑΕΠ.... 2 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφαλμάτων του Π.Δ. 104/2000 αρμοδιότη¬ 
τας Υπουργείου Δημόσιας Τάξης (99/17.3.2000τ. Α') 
και αφορά τροποποίηση του Π.Δ. 24/1997 Ιεραρχία, 
καταστάσεις και εξέλιξη των αξιωματικών της Ελλη¬ 
νικής Αστυνομίας (Α'-29). 3 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

Τροποποίηση και συμπλήρωση διατάξεων του Προεδρικού 
Διατάγματος υπ’ αριθμ. 362/1998 (ΦΕΚ 242-Α') με τίτλο 
«Οργάνωση και λειτουργία του Νομικού Προσώπου Ιδιω¬ 
τικού Δικαίου με την επωνυμία ΔΙΕΘΝΕΣ ΚΕΝΤΡΟ ΜΕΛΕ¬ 
ΤΩΝ ΕΥΞΕΙΝΟΥ ΠΟΝΤΟΥ’». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 50 παράγραφος 2 του Οργανισμού του Υπουρ¬ 
γείου Εξωτερικών, όπως αυτός κυρώθηκε με το άρθρο πρώτο 
του Ν.2594/1998 (ΦΕΚ 62/τ.Α'/24.3.98), με βάση το οποίο συ- 
στήθηκε Νομικό Πρόσωπο Ιδιωτικού Δικαίου, με την επωνυμία 
ΔΙΕΘΝΕΣ ΚΕΝΤΡΟ ΜΕΛΕΤΩΝ ΕΥΞΕΙΝΟΥ ΠΟΝΤΟΥ’. 

2. Τις διατάξειςτου άρθρου 29Ατου Ν.1558/85 «Κυβέρνη¬ 
ση και Κυβερνητικά Οργανα» (ΑΊ37), όπως τροποποιήθηκε 
με το άρθρο 27 του Ν .2081 /1992 (Α' 154) και το άρθρο 1 παρ. 
2, εδ. α'του Ν.2469/1997 (Α'38) και το γεγονός ότι από τις δια¬ 
τάξεις του παρόντος δεν προκαλείται δαπάνη σε βάρος του 
κρατικού προϋπολογισμού. 

3. Το Προεδρικό Διάταγμα υπ' αριθ. 362/1998 (ΦΕΚ 242, 
τ.Α') με τίτλο «Οργάνωση και Λειτουργία του Νομικού Προ¬ 


σώπου Ιδιωτικού Δικαίου με την επωνυμία ΔΙΕΘΝΕΣ ΚΕ¬ 
ΝΤΡΟ ΜΕΛΕΤΩΝ ΕΥΞΕΙΝΟΥ ΠΟΝΤΟΥ’. 

4. Την από 13.11.98 απόφαση του Διοικητικού Συμβουλίου 
του ΔΙΚΕΜΕΠ. 

5. Την υπ' αριθ. 1107147/1239/006Α/4.10.96 (Β' 922) κοινή 
απόφαση Πρωθυπουργού και Υπουργού Οικονομικών «Ανά¬ 
θεση Αρμοδιοτήτων Υπουργού Οικονομικών στους Υφυ¬ 
πουργούς Οικονομικών». 

6. Την υπ' αριθ. 467/1999 γνωμοδότηση του Συμβουλίου της 
Επικράτειας, μετά από πρόταση του Υπουργού Εξωτερικών 
και του Υφυπουργού Οικονομικών, αποφασίζουμε: 

Άρθρο μόνο 

Τροποποιούνται και συμπληρώνονται οιπιό κάτω διατάξεις 
του Π.Δ. 362/1998 ως ακολούθως: 

1. Το πρώτο εδάφιο της πρώτης παραγράφου του άρθρου 

μόνου συμπληρώνεται ως εξής:«.και έχει διεθνή χα¬ 

ρακτήρα όντας ένα από τα συνδεδεμένα κέντρα της ΟΣΕΠ». 

2. Στο άρθρο 3, η παράγραφος 1 (ε) συμπληρώνεται ως ε¬ 
ξής: «(ε) Οι εκούσιες εισφορές από τα Κράτη που συμμετέ¬ 
χουν στην ΟΣΕΠ». 

3. Στο άρθρο 4 τίθεται ο τίτλος «Διοικητικό Συμβούλιο». 

4. Στο άρθρο 4, το τέταρτο εδάφιο της υποπαραγράφου 1 
συμπληρώνεται ως εξής: «Τα ως άνω μέλη του Διοικητικού 
Συμβουλίου επιλέγουν, τέλος, ως μέλη του Διοικητικού Συμ¬ 
βουλίου, τρεις (3) προσωπικότητες διεθνούς κύρους από τον 
πολιτικό, οικονομικό και ακαδημαϊκό χώρο, μη προερχόμενες 
από την περιοχή του Ευξείνου Πόντου». 

5. Στο άρθρο 4 η παράγραφος 2 συμπληρώνεται ως εξής: 
«Το Διοικητικό Συμβούλιο ορίζει με πράξη του μετά από ψηφο¬ 
φορία τον Πρόεδρο καθώς, επίσης, καιτον πρώτο και δεύτερο 
Αντιπροέδρους για μία περίοδο δύο ετών εκ περιτροπής». 

6. Στο άρθρο 4 η παράγραφος 4 συμπληρώνεται ως εξής: 
«Τα μέλη του Διοικητικού Συμβουλίου, συμπεριλαμβανομέ¬ 
νων του Γενικού Διευθυντή και του Αναπληρωτή Γενικού Δι¬ 
ευθυντή, ορίζονται για θητεία τριών (3) ετών με δυνατότητα 
ανανεώσεώς της». 

7. Στο άρθρο 4 η παράγραφος 8τροποποιείται ως εξής: «Οι 
αποφάσεις του Διοικητικού Συμβουλίου λαμβάνονται με α¬ 
πλή πλειοψηφία των παρόντων μελών, εκτός εάν καθορισθεί 
διαφορετικά στους κανόνες διαδικασίας που θα καταρτι¬ 
στούν από το Διοικητικό Συμβούλιο. Σε περίπτωση ισοψη- 
φίας, επικρατεί η ψήφος του Προέδρου». 

8. Στο άρθρο 5 η παράγραφος 1 τροποποιείται και αναδια¬ 
τυπώνεται ως εξής: «Το Διοικητικό Συμβούλιο ενημερώνεται 
γιατηνπορείατωνεργασιώντου Κέντρου και αποφασίζει, με¬ 
τά από εισήγηση του Γενικού Διευθυντή: 

α) Για τις ενέργειες και τη λειτουργία του Κέντρου, 

β) Ορίζει με πράξη του, μετά από ψηφοφορία, το Διευθυντή 
Σπουδών και Ερευνας για θητεία τριών (3) ετών, 

γ) Εγκρίνει και υποβάλλει κάθε χρόνο στην αρμόδια από το νό¬ 
μο αρχή τον προϋπολογισμό και απολογισμό χρήσεως του Κέ¬ 
ντρου. Μαζί με τον απολογισμό εγκρίνει και υποβάλλει και το γε¬ 
νικό ισολογισμό του ενεργητικού και παθητικού του Κέντρου». 

9. Στο άρθρο 5, το εδάφιο (δ) της παραγράφου 1 τροπο¬ 
ποιείται ως εξής: «Προσδιορίζει τη μηνιαία αμοιβή του Γενι¬ 
κού Διευθυντή, του Αναπληρωτή Γενικού Διευθυντή, του Δι¬ 
ευθυντή Σπουδών και Έρευνας καθώς επίσης και τις κατευ¬ 
θυντήριες γραμμές για τη μισθολογική κλίμακα εντός των 
ορίων της κειμένης νομοθεσίας». 

10. Το εδάφιο (3) της παραγράφου 1 του άρθρου 5 γίνεται 
(στ) με το αυτό περιεχόμενο και προστίθεται νέα παράγραφος 
(ε) ως εξής: «Καταρτίζει και εγκρίνει τους κανόνες διαδικα¬ 
σίας, το οργανόγραμμα, το οποίο καθορίζει τη δομή του προ¬ 
σωπικού και, αναλόγως των αναγκών, τις προδιαγραφές ερ¬ 
γασίας για την επιλογή του προσωπικού». 

11. Το άρθρο 6 γίνεται άρθρο 7 με τον αυτό τίτλο. Στο τέως 
άρθρο 6 (νυν 7), η παράγραφος 1, τελευταίο εδάφιο, τροπο¬ 
ποιείται ως εξής: «Ο Γ ενικός Διευθυντής εκπροσωπεί το Κέ¬ 
ντρο στα Δικαστήρια και στις Αρχές. Ο Γενικός Διευθυντής 
εκπροσωπείτο Κέντρο στην Ελλάδα και το εξωτερικό». 

12. Στο τέως άρθρο 6 (νυν 7), η παράγραφος 2 (α) συμπλη¬ 
ρώνεται ως εξής: «(α) Προσλαμβάνει το προσωπικό του Κέ¬ 
ντρου, σύμφωνα με το άρθρο 5 παράγραφος 1 (ε)». 

13. Στο τέως άρθρο 6 (νυν 7), διαγράφεται το δεύτερο εδά¬ 
φιο της παραγράφου 3, η οποία γίνεται παράγραφος 4. Η πα¬ 
ράγραφος 4 του τέως άρθρου 6 (νυν 7) γίνεται παράγραφος 3. 

14. Το παλαιό άρθρο 7 γίνεται άρθρο 6 ενώ ο τίτλος του πα¬ 
ραμένει ο ίδιος. 

15. Στο νέο άρθρο 6 (Αρμοδιότητες Προέδρου), η πρώτη 
πρόταση τροποποιείται ως εξής: «Ο Πρόεδρος του Διοικητι¬ 
κού Συμβουλίου». 

16. Στο νέο άρθρο 6, στο δεύτερο εδάφιο της παραγράφου 
(α), μετά τις λέξεις “οι προσκλήσεις για συνεδρίαση' προστί¬ 
θενται οι λέξεις “καθώς και σχετική αλληλογραφία’». 

17. Στο νέο άρθρο 6, η παράγραφος (β) τροποποιείται ως ε¬ 
ξής: «(β) Καταρτίζει, βοηθούμενος από το Γενικό Διευθυντή το 
σχέδιο ημερήσιας διάταξης των θεμάτων που θα συζητηθούν, 
την οποία και υπογράφει. Θέμα που δεν περιλαμβάνεται σ’ αυ¬ 
τήν συζητείται μόνον εφόσον τα μέλη του Διοικητικού Συμβου¬ 
λίου συμφωνήσουν για τη συμπερίληψή του, σύμφωνα και με 
τους κανόνες διαδικασίας». 

Στον Υπουργό Εξωτερικών αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 6 Απριλίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΥΦΥΠ. ΟΙΚΟΝΟΜΙΚΩΝ 

ΓΕΩΡΓΙΟΣ Α.ΠΑΠΑΝΔΡΕΟΥ ΝΙΚ. ΧΡΙΣΤΟΔΟΥΛΑΚΗΣ 

Αύξηση του Εγγυοδοτικού Κεφαλαίου του ΟΑΕΠ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Της παρ. 1 του άρθρου 12 του Ν. 1796/1988 «Σύσταση 


Οργανισμού Ασφάλισης Εξαγωγικών Πιστώσεων» (ΦΕΚ 
152/Α71988). 

β. Του άρθρου 29 Ατού Ν. 1558/1985 (ΦΕΚ35/τ.Α'/1985) ό¬ 
πως αυτό προστέθηκε με το άρθρο 27 του Ν. 2081 /1992 (ΦΕΚ 
154/τ.ΑΊ992) και τροποποιήθηκε με το άρθρο 1 παρ. 23 του 
Ν. 2469/1997 (ΦΕΚ38/τ.Α7ΐ997). 

γ. Του Π.Δ. 138/1993 Οργανισμός του Υπουργείου Εθνικής 
Οικονομίας» (ΦΕΚ55/τ.Α/1993). 

2. Την αριθμ. 23446/ΔΙΟΕ 471/5.7.99 κοινή Απόφαση του 
Πρωθυπουργού και του Υπουργού Εθνικής Οικονομίας «Κα¬ 
θορισμός αρμοδιοτήτων της Υφυπουργού Εθνικής Οικονο¬ 
μίας» 11 (ΦΕΚ 1373/τ.Β’/5.7.99). 

3. Την αριθμ. 1107147/1239/006 Α/4.10.96 κοινή Απόφαση 
του Πρωθυπουργού και του Υπουργού Οικονομικών «Ανάθε¬ 
ση αρμοδιοτήτων Υπουργού Οικονομικών στους Υφυπουρ¬ 
γούς Οικονομικών» (ΦΕΚ922/τ.Β77.10.96). 

4. Το γεγονός ότι από τις διατάξεις αυτού του διατάγματος 
προκαλείται δαπάνη σε βάρος του Κρατικού Προϋπολογι¬ 
σμού το ύψος της οποίας δεν μπορεί να προσδιοριστεί. 

5. Το έγγραφο του Οργανισμού Ασφάλισης Εξαγωγικών 
Πιστώσεων αριθμ. 1244/26.10.99, μετο οποίο διαβιβάζεται α¬ 
πόσπασμα πρακτικού της υπ’ αριθμ. 274 Συνεδριάσεως της 
15.10.99 του Διοικητικού του Συμβουλίου. 

6. Την αριθ. 136/2000 Γνωμοδότηση του Συμβουλίου της Ε¬ 
πικράτειας ύστερα από πρόταση των Υπουργού Εθνικής Οι¬ 
κονομίας και Υφυπουργού Οικονομικών, αποφασίζουμε: 

Άρθρο 1 

Καθορίζεται ανώτατο συνολικά ύψος των υποχρεώσεων 
που αναλαμβάνει ο Οργανισμός Ασφάλισης Εξαγωγικών Πι¬ 
στώσεων (ΟΑΕΠ) για τις παρεχόμενες από αυτόν εγγυήσεις, 
ασφαλίσεις και αντασφαλίσεις, στο ποσό των δραχμών πε- 
ντακοσίων δισεκατομμυρίων (500.000.000.000). 

Άρθρο 2 

Η ισχύς του παρόντος διατάγματος αρχίζει απάτη δημοσί¬ 
ευση του στην Εφημερίδα της Κυβερνήσεως. 

Στον Υπουργό Εθνικής Οικονομίας αναθέτουμε τη δημοσί¬ 
ευση και εκτέλεση του παρόντος διατάγματος. 

Αθήνα, 7 Απριλίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ ΝΙΚ. ΧΡΙΣΤΟΔΟΥΛΑΚΗΣ 


ΔΙΟΡΘΩΣΕΙΣ ΣΦΑΛΜΑΤΩΝ 

Στο Π.Δ. 104/2000 που δημοσιεύθηκε στο ΦΕΚ 99/ 
17.3.2000 τ. Α' και αφορά τροποποίηση του Π.Δ. 24/1997 Ιε- 
ραχία, καταστάσεις και εξέλιξη των αξιωματικών της Ελληνι¬ 
κής Αστυνομίας (Α-29) διορθώνονται τα εξής: 

1. Στο δεύτερο στίχοτου πρώτου εδαφίου του άρθρου 1 καθώς 
και της δεύτερης καιτρίτης παραγράφου του άρθρου 2 από το ε¬ 
σφαλμένο «αντικαθίστανται» στο ορθό «αντικαθίσταται». 

2. Στο δεύτερο εδάφιο της περιπτώσεως γ' του άρθρου 1 
στον δεύτερο και τρίτο στίχο από τα εσφαλμένα «αξιολογού¬ 
νται» και Ταζίορχοι» αντίστοιχα στα ορθά «αξιολογούνται» 
και «Ταξίαρχοι». 

(Από το Υπουργείο Δημόσιας Τάξης) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




